PATVIRTINTA

Mokyklos direktoriaus

2021 m. balandžio 19 d.

Įsakymu Nr. T-18

**KAZLŲ RŪDOS „SAULĖS“ MOKYKLOS MOKYTOJŲ IR KITŲ MOKYKLOS DARBUOTOJŲ DARBO APMOKĖJIMO IR SKATINIMO TVARKOS APRAŠAS**

1. **BENDROSIOS NUOSTATOS**

Aprašas parengtas vadovaujantis Lietuvos Respublikos biudžetinės sandaros įstatymu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų nario atlygio už darbą įstatymu, LR Darbo kodeksu.

Aprašas reglamentuoja Kazlų Rūdos „Saulės“ mokyklos (toliau Mokykla) mokytojų ir kitų darbuotojų apmokėjimo už darbą, personalinių priedų ir skatinimo už iniciatyvas bei įvairius papildomus darbus tvarką.

Svarbiausi šio Aprašo tikslai yra šie:

1. Neviršyti mokyklai darbo užmokesčiui skirtų asignavimų.

2. Efektyviai naudoti mokyklos mokytojams ir kitiems darbuotojams darbo užmokesčiui skirtas lėšas.

3. Sudaryti galimybę profesiniam mokytojų ir kitų mokyklos darbuotojų tobulėjimui.

4. Panaudoti visas darbuotojų galimybes gerinant ugdymo procesą ir ugdymo sąlygas.

Mokyklos darbo užmokesčio lėšas sudaro moksleivio krepšelio lėšos (MK) ir lėšos iš valstybės biudžeto - tikslinė dotacija mokymo aplinkai finansuoti (MA). MK lėšos naudojamos mokyklos N mokslo metų ugdymo planams (parengtiems pagal švietimo ir mokslo ministro patvirtintus Bendruosius ugdymo planus) įgyvendinti, (apmokėjimas už darbą mokytojams, jų skatinimas, išeitinės išmokos), taip pat ugdymo procesui organizuoti ir valdyti, mokyklos bibliotekos darbuotojams išlaikyti, psichologinei ir socialinei pedagoginei pagalbai organizuoti. Taip pat iš mokinio krepšelio lėšų gali būti mokama pedagoginiams darbuotojams, nurodytiems Pareigybių, kurias atliekant darbas yra laikomas pedagoginiu, sąraše, patvirtintame Lietuvos Respublikos valstybės ir savivaldybių įstaigų darbuotojų darbo apmokėjimo įstatyme 2017 m. sausio 17 d. Nr. XIII-198, išskyrus užmokestį už darbą, kai mokinių tėvų (globėjų, rūpintojų) pageidavimu teikiamos papildomos paslaugos (pailgintos dienos grupės, popamokinė mokinių priežiūra, klubai, būreliai, stovyklos, ekskursijos ir kita), taip pat už darbą mokytojų padėjėjams ir darbuotojams, kurių funkcijoms priskiriamas mokyklos veiklos kokybės įsivertinimas.

MA lėšos naudojamos Švietimo įstatyme ir poįstatyminiuose aktuose numatytiems tikslams ir įpareigojimams vykdyti, HN reikalavimams užtikrinti (apmokėjimas už darbą darbuotojams, dirbantiems pagal darbo sutartis; darbuotojų skatinimas).

1. **DARBO UŽMOKESTIS**
2. **Direktoriaus darbo užmokestis:**

Įstaigos vadovui darbas apmokamas pagal steigėjo įsakymu patvirtintus tarnybinio atlyginimo koeficientus, padaugintus iš bazinės mėnesinės algos. Tarnybinis atlyginimas įteisinimas darbo sutartyje.

1. **Darbuotojų darbo užmokestį sudaro:**
   1. **pareiginė alga** (pastovioji dalis). Darbuotojų, išskyrus darbininkus, pareiginės algos pastovioji dalis nustatoma pareiginės algos koeficientais. Šis koeficientas nustatomas iš naujo įgijus ir(ar) pasikeitus kvalifikacinei kategorijai, profesinio darbo patirčiai.
   2. pareiginės algos pastoviosios dalies koeficientai dėl veiklos sudėtingumo didinamas nuo 5 iki 20 procentų (pareigybėms, kurioms nurodomi šio aprašo 31 punkte).
   3. **priemokos:**

2.3.1. už papildomą darbo krūvį, kai yra padidėjęs darbų mastas, atliekant pareigybės aprašyme nustatytas funkcijas, bet neviršijant nustatytos darbo laiko trukmės (60 val. per sav.), apmokamos proporcingai darbo krūvio padidėjimui;

2.3.2 kai yra sudaromas susitarimas dėl papildomo darbo (skirtingo nuo pagrindinės darbo funkcijos), pagal DK 35 str. Susitarime turi būti nurodyta, kuriuo metu bus atliekama papildoma darbo funkcija, jos apimtis darbo valandomis, darbo užmokestis ar priemoka už papildomą darbą ar kita.

2.3.3. papildomas darbas gali būti atliekama laisvu nuo pagrindinės darbo funkcijos atlikimo laiku (susitarimas dėl darbo funkcijų jungimo) arba atliekama tuo pačiu metu kaip ir pagrindinė darbo funkcija (susitarimas dėl darbo funkcijų gretinimo), arba susitariama dėl projektinio darbo (susitarimas dėl projektinio darbo). Papildomo darbo atveju darbuotojas turėtų dirbti kitą darbo funkciją negu dirba pagal sudarytą darbo sutartį. Susitarimą dėl papildomo darbo viena darbo sutarties šalis gali nutraukti, įspėjusi raštu kitą sutarties šalį prieš 5 darbo dienas.

2.3.4. už pavadavimą – kai raštu pavedama laikinai atlikti kito darbuotojo funkcijas ar už papildomų pareigų ar užduočių, nenustatytų pareigybės aprašyme ir suformuluotų raštu vykdymą, priemoka gali siekti iki 50 procentų nustatytos pareiginės algos pastoviosios dalies dydžio. Mokytojams vaduojantiems kitus mokytojus (sergančius, esančius komandiruotėse, neapmokomose atostogose ir pan.) laisvu nuo pagrindinės darbo funkcijos atlikimo laiku (susitarimas dėl darbo funkcijų jungimo) mokama kaip už etatinį darbo apmokėjimą (valandinis). Mokytojams, kurie pavaduodami kitus mokytojus prisijungia prie savo klasės kitą klasę ar kitos klasės mokinius (susitarimas dėl darbo funkcijų gretinimo) mokamas 50 procentų atlyginimo priedas (pareiginės algos pastoviosios dalies dydžio).

2.3.5. mokėjimas už darbą poilsio ir švenčių dienomis, nakties ir viršvalandinį darbą, taip pat darbą, esant nukrypimams nuo normalių darbo sąlygų. Už darbą poilsio ir švenčių dienomis apmokama dvigubai, už viršvalandinį darbą apmokama koef.1,5, už naktinį darbą 50 % daugiau. Už darbą, esant nukrypimams nuo normalių darbo sąlygų, apmokama iki 50% nustatytos pareiginės algos pastoviosios dalies dydžio.

2.3.6. už papildomų funkcijų ar užduočių, nenustatytų pareigybės aprašyme ir suformuluotų raštu, vykdymą;

2.3.7. už darbą, esant nukrypimų nuo normalių darbo sąlygų.

2.3.8. **premijos** (darbuotojų skatinimas) Mokyklos darbuotojams gali būti skiriamos premijos, neviršijant mokyklos darbo užmokesčiui skirtų lėšų:

1) atlikus vienkartines biudžetinės įstaigos veiklai ypač svarbias užduotis;

2) labai gerai įvertinus biudžetinės įstaigos darbuotojo veiklą;

3) įgijus teisę gauti socialinio draudimo senatvės pensiją ir darbuotojo iniciatyva nutraukus darbo sutartį.

Kiekvienu atveju, nurodyta šio straipsnio dalyje, premija gali būti skiriama ne daugiau kaip kartą per metus. Premija negali viršyti darbuotojui nustatytos pareiginės algos pastoviosios dalies dydžio. Premija negali būti skiriama biudžetinės įstaigos darbuotojui, per paskutinius 12 mėnesių padariusiam darbo pareigų pažeidimą.

3. Materialinės pašalpos:

3.1.Biudžetinės įstaigos darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra biudžetinės įstaigos darbuotojo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš biudžetinei įstaigai skirtų lėšų.

3.2. Mirus Mokyklos darbuotojui, jo šeimos nariams iš Mokyklos skirtų lėšų gali būti išmokama iki 5 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

3.3. Materialinę pašalpą Mokyklos darbuotojams, išskyrus Mokyklos vadovą, skiria Mokyklos vadovas iš įstaigai skirtų lėšų. Mokyklos įstaigos vadovui materialinę pašalpą skiria savininko teises ir pareigas įgyvendinanti institucija iš jo vadovaujamai Mokyklai skirtų lėšų.

4. Padidintas darbo mastas. Darbuotojas ir darbdavys laisva valia, neviršydami įstatyme patvirtintų ribų, gali susitarti dėl darbo masto didinimo, t. y. ilgesnės darbo trukmės pagrindinei funkcijai atlikti, sutartyje nustatant už tai proporcingą atlygį.

**III. DARBUOTOJŲ DARBO APMOKĖJIMAS IR SKATINIMAS**

**5. Mokytojams taikomas etatinis darbo apmokėjimas. Etatą sudaro 36 val. per savaitę (1512 val. per metus). Pamokoms skiriama iki 1008 val. per metus, pradedantiesiems – iki 756 val. per metus. Kitas laikas skiriamas nekontaktinėms valandoms: su pamokomis susijusioms veikloms, papildomai veiklai mokyklos bendruomenei. Visos valandos apmokamos vienodu tarifu.**

6. Mokytojų ir pagalbos mokiniui specialistų pareiginės algos pastovioji dalis nustatoma, atsižvelgiant į pedagoginio darbo stažą, kvalifikacinę kategoriją ir veiklos sudėtingumą, t.y. mokytojo darbo krūvio sandarą.

7. Mokytojų, pagalbos mokiniui specialistų kvalifikacinės kategorijos, atsižvelgiant į pagalbos mokiniui specialistų išsilavinimą ir jų turimų kompetencijų, reikalingų profesinei veiklai, visumą, nustatomos švietimo ir mokslo ministro nustatyta tvarka. Pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina švietimo, mokslo ir sporto ministras.

8. Mokytojų ir pagalbos mokiniui specialistų pareiginės algos kintamoji dalis nenustatoma.

9. Mokytojo darbo krūvio sandarą – darbo pareigų paskirstymą pagal laiką – nustato Mokyklos vadovas pagal Valstybės ir savivaldybių įstaigų darbuotojų darbo apmokėjimo įstatymo 5 priedo 7 ir 9 punktuose nustatytų kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti intervalų ribas, pagal kvalifikacinę kategoriją, ugdymo (mokymo) programą, dalyką (dalykų grupę, mokymo modulį) ir kitus kriterijus, nustatytus biudžetinės įstaigos darbo apmokėjimo sistemoje, atsižvelgdama į Švietimo, mokslo ir sporto ministerijos Rekomendacijas.

10. Mokytojų darbo krūvio sandara nustatoma pagal šiuos kriterijus:

10.1. ugdymo (mokymo) programa, dalyko (dalykų grupė, mokymo modulis (-iai));

10.2. kvalifikacinė kategorija;

10.3. kiti įstaigos darbo apmokėjimo sistemoje apibrėžti mokytojų darbo krūvio sandaros nustatymo kriterijai, kurie gali būti susiję su:

10.3.1. veiklos sudėtingumu;

10.3.2. mokymosi forma (veikla vykdoma grupinio ar pavienio mokymosi forma);

10.3.3. mokinių skaičiumi klasėje / grupėje;

10.3.4. kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti įgyvendinimo ypatybėmis ir apimtimis (pavyzdžiui, įstaigos socialinis, ekonominis, kultūrinis kontekstas gali būti kriterijus vadovavimo klasei funkcijai vykdyti, skirti papildomo laiko įgyvendinti socializacijos arba prevencines programas);

10.3.5. papildoma mokytojo kompetencija, reikalinga tam tikroms funkcijoms ar veikloms vykdyti (pavyzdžiui, vykdyti tarptautinį projektą būtinas užsienio kalbos mokėjimas, programavimo kompetencija reikalinga, rengiant skaitmenines mokymo priemones).

11. Mokytojo darbo krūvio pasiskirstymas tarp funkcijų grupių, įvertinus įstaigos poreikius bei finansines galimybes ir siejant su mokytojų darbo krūvio sandaros nustatymo kriterijais, kiekvienais mokslo metais gali keistis.

12. Mokytojų, įgyvendinančių tą pačią programą, darbo krūvio sandara gali skirtis dėl skirtingo darbo krūvio pasiskirstymo tarp funkcijų grupių, dėl skirtingų kontaktinio ir nekontaktinio darbo proporcijų, biudžetinės įstaigos darbo apmokėjimo sistemoje sutartų kriterijų taikymo, mokytojo kompetencijų ir kitų aplinkybių.

13. Nustatant valandų funkcijoms, susijusioms su kontaktinėmis valandomis, vykdyti skaičių, atsižvelgiama į tai, kad visi mokytojai privalo planuoti ugdymo turinį, rengti individualizuotas užduotis, vertinti mokinių mokymosi pasiekimus, stebėti (vertinti, analizuoti ir prognozuoti) mokinių individualią pažangą, informuoti tėvus (globėjus, rūpintojus) apie jų vaiko ugdymo ir ugdymosi poreikius, mokymosi pažangą ir kt.

14. Visiems mokytojams būtina skirti valandų, skirtų funkcijoms, susijusioms su kontaktinėmis valandomis, vykdyti: savianalizei atlikti, tobulinti profesines kompetencijas, susipažinti su ugdymo naujovėmis ir kt.

15. Sėkmingai įstaigos veiklai ir ugdymo kokybei būtina plėtoti mokytojų ir kitų pedagoginių darbuotojų profesinį bendradarbiavimą, gerosios darbo patirties sklaidą ir mokymąsi visą gyvenimą, tam visų mokytojų darbo krūvio sandaroje verta numatyti valandas funkcijoms, susijusioms su veikla mokyklos bendruomenei.

16. Atsižvelgiant į Mokytojų ir pagalbos mokiniui specialistų (išskyrus psichologus) atestacijos nuostatuose, kuriuos tvirtina švietimo ir mokslo ministras, nustatytas veiklas, kurias turi vykdyti atitinkamas kvalifikacines kategorijas įgiję mokytojai:

16.1. mokytojams, kuriems nesuteikta kvalifikacinė kategorija, ir mokytojams, turintiems mokytojo kvalifikacinę kategoriją, skirti pakankamai laiko profesiniam tobulėjimui bei būtinų mokytojo profesijos kompetencijų įtvirtinimui;

16.2. vyresniojo mokytojo kvalifikacinę kategoriją turintiems mokytojams skirti didžiausią galimą kontaktinių valandų skaičių, atsižvelgiant į jų kompetencijas gerai organizuoti ir analizuoti ugdymo, mokymo ir mokymosi procesą. Skiriant nekontaktinių valandų funkcijoms, susijusioms su veikla mokyklos bendruomenei, numatyti pagal kvalifikacinę kategoriją privalomoms veikloms: dalyvauti metodinėje veikloje, skleisti savo gerąją pedagoginio darbo patirtį įstaigoje;

16.3. mokytojo metodininko kvalifikacinę kategoriją turintiems mokytojams skirti mažiau kontaktinių valandų privalomiems dalykams pagal bendruosius ugdymo planus (ugdymo / mokymo programą) mokyti ir daugiau nekontaktinių valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: rengti ir vykdyti mokyklos ir (ar) regiono ugdymo projektus, analizuoti dalyko srities (dalykų grupės, programos) ugdymo rezultatus ir inicijuoti didaktinius pokyčius, mentorystei, organizuoti ir vykdyti prevencines ir kt. programas, dirbti papildomai su mokiniais, dėl įvairių priežasčių (nerealizuotų gabumų ir talentų, nepalankios socialinės aplinkos, negalių ir pan.) turinčiais mokymosi sunkumų ir (ar) specialiųjų ugdymosi poreikių, kitoms įstaigos poreikius atitinkančioms veikloms;

16.4. mokytojo eksperto kvalifikacinę kategoriją turintiems mokytojams skirti mažiau kontaktinių valandų privalomiems dalykams pagal bendruosius ugdymo planus (ugdymo / mokymo programą) mokyti ir daugiau nekontaktinių valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms, sprendžiant sudėtingesnius uždavinius mokyklos, regiono ir (ar) šalies švietimo kokybei gerinti: analizuoti, teikti grįžtamąjį ryšį ir vertinti kolegų veiklą, rengti mokymo priemones, vadovauti regiono ar šalies ugdymo projektams, rengti pedagoginių kompetencijų tobulinimo programas, vadovauti studentų ar pradedančiųjų mokytojų praktikai, atstovauti įstaigai, dalyvauti darbo grupėse / renginiuose, organizuoti ir analizuoti ugdymo, mokymo ir mokymosi procesą, tirti pedagogines situacijas, naujas mokymosi strategijas ir jas taikyti, rengti ugdymo projektus, mokymo, mokymosi bei didaktines priemones, skleisti gerąją pedagoginio darbo patirtį įstaigoje, regione ir šalyje.

17. Mokytojui, kurio pedagoginis darbo stažas –  iki dvejų metų, ir pedagogui stažuotojui (rekomenduojama) skirti mažiau kontaktinių valandų ir kuo daugiau nekontaktinių valandų funkcijoms, susijusioms su kontaktinėmis valandomis, nes pagrindinis tokių mokytojų veiklos tikslas – plėtoti ir gilinti studijų metu įgytas kompetencijas darbo vietoje, sklandžiai integruotis į švietimo įstaigos bendruomenę, gaunant tikslingą pagalbą (grįžtamąjį ryšį, konsultuojantis su mokykloje skirtu mentoriumi ir aukštosios mokyklos praktikos vadovu).

18. Atlyginimo priedai mokami (terminuotai, ne ilgesniam laikotarpiui nei iki kalendorinių metų pabaigos):

18.1. mokyklos direktoriui (Savivaldybės Tarybos sprendimu);

18.2. mokyklos dir. pavaduotojui ugdymui (mokyklos direktoriaus įsakymu);

18.3. švietimo ir mokslo ministro nustatyta tvarka mokyklos direktoriaus įsakymu paskirtoms pareigybėms (pedagoginis personalas);

18.4. mokytojams (už mokyklos direktoriaus įsakymu paskirtą įprastą darbo krūvį viršijančią veiklą);

19. Mokytojų darbas apmokamas neviršijant sąmatoje ketvirčiui ir metams darbo užmokesčiui skirtų lėšų, kurios planuojamos pagal mokyklos ugdymo planą ir veiklos programą.

20. Mokytojų skatinimo sistemą sudaro mokytojų skatinimas už darbo kokybę, metinius darbo rezultatus.

21. Mokytojai skatinami vienkartine pinigine išmoka:

21.1. už respublikinių konkursų, olimpiadų ir varžybų dalyvių parengimą ir pasiektus aukštus varžybų rezultatus;

21.2. už parengtus ir įgyvendintus ugdymo, neformalaus užimtumo, vaikų socializacijos ir kt. projektus;

21.3. už profesinį tobulėjimą ir novatoriškumą;

21.4. už nepriekaištingą tarnybinių pareigų atlikimą;

21.5. už mokyklos administracijos pavestų skubių ir svarbių užduočių vykdymą;

21.6. už respublikinių kultūrinių-sportinių renginių, tarptautinių edukacinių ir pramoginių išvykų organizavimą;

22. Skatinimo dydžiai. Už 21.1 punkte numatytus pasiekimus, rezultatus gali būti mokama iki 0,5 mokytojo mėnesinio atlyginimo dydžio, o už likusius 21.2–21.6 – pagal faktiškai mokytojo išdirbtas valandas.

23. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio

24. Mokytojams ir kitiems darbuotojams atlyginimas mokamas:

24.1. Vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu 2017 m. sausio 17 d. Nr. XIII-198, pagal darbo apskaitos žiniaraščius, pavedimu į darbuotojų sąskaitas bankuose;

24.2. Visiems darbuotojams taikomas etatinis darbo užmokestis

- mokytojo etatą sudaro 36 val. per savaitę;

- auklėtojų ir priešmokyklinės grupės mokytojo etatą sudaro 26 val. per savaitę;

- logopedo etatą sudaro 27 val. per sav.;

- kitų darbuotojų etatą sudaro 40 val. per savaitę.

24.3. Darbo užmokestis mokamas 2 kartus per mėnesį iki 8 ir iki 23 dienos. Darbuotojo prašymu atlyginimas gali būti mokamas ir kartą per mėnesį;

25. Darbdavių socialinė parama pinigais už darbuotojų nedarbingumo laikotarpio pirmas dvi darbo dienas apmokama 62.06 procentų nuo vidutinio darbo užmokesčio.

26. Atostoginiai išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų (jeigu dirbama penkias darbo dienas per savaitę) ar dvidešimt keturių darbo dienų (jeigu dirbama šešias darbo dienas per savaitę), ar keturių savaičių (jeigu darbo dienų per savaitę skaičius yra mažesnis arba skirtingas) trukmę, darbuotojui mokami atostogų metu darbo užmokesčio mokėjimo tvarka ir terminais (DK 130 str. 2 d.).

27. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.

28. Apmokėjimas už komandiruotes. Darbuotojo komandiruotės metu darbuotojui paliekamas jo darbo užmokestis. Jeigu komandiruotės metu darbuotojas patiria papildomų sąnaudų (transporto, kelionės, nakvynės ir kitų išlaidų), jos kompensuojamos.

28.1.Jeigu darbuotojo komandiruotė trunka ilgiau negu darbo diena (pamaina) arba darbuotojas komandiruojamas į užsienį, turint lėšų tikslinėje dotacijoje „švietimo įstaigų ugdymo aplinkos gerinimas“ komandiruotėms apmokėti, darbuotojui mokami dienpinigiai, kurių dydžius ir jų mokėjimo tvarką nustato Lietuvos Respublikos Vyriausybė arba jos įgaliota institucija,

28.2. Į darbuotojo komandiruotės laiką įeina darbuotojo kelionės į darbdavio nurodytą darbo vietą ir atgal laikas. Jeigu kelionė vyko po darbo dienos valandų, poilsio ar švenčių dieną, darbuotojas turi teisę į tokios pačios trukmės poilsį pirmą darbo dieną po kelionės arba šis poilsio laikas pridedamas prie kasmetinių atostogų laiko, paliekant už šį poilsio laiką darbuotojo darbo užmokestį.

29. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju, bet ne vėliau kaip iki darbo santykių pabaigos, nebent šalys susitaria, kad su darbuotoju bus atsiskaityta ne vėliau kaip per dešimt darbo dienų. Darbo užmokesčio ar su juo susijusių išmokų dalis, neviršijanti darbuotojo vieno mėnesio vidutinio darbo užmokesčio dydžio, visais atvejais turi būti sumokama ne vėliau kaip darbo santykių pasibaigimo dieną, nebent atleidimo metu buvo susitarta kitaip (DK 146 str.2 d.).

30. Apie naujai nustatomas mokytojų ar kitų darbuotojų darbo apmokėjimo sąlygas ar tvarką, Mokyklos direktorius (raštu ar žodžiu) praneša visiems darbuotojams ne vėliau kaip prieš vieną mėnesį iki jų įsigaliojimo.

31. Jeigu mokyklos biudžetas laiku nepatvirtinamas, asignavimai metų pradžioje iki biudžetų patvirtinimo kiekvieną mėnesį negali viršyti 1/12 praėjusių metų šių biudžetų asignavimų. Šiuo atveju kiekvieno asignavimų valdytojo asignavimai kiekvieną mėnesį negali viršyti 1/12 praėjusių metų atitinkamo biudžeto šiam asignavimų valdytojui skirtų lėšų ir skiriamos tik tęstinei veiklai bei įstatymuose nustatytiems įsipareigojimams finansuoti (išskyrus programų asignavimų dalį, kurią sudaro Europos Sąjungos finansinės paramos ir bendrojo finansavimo bei kitos gaunamos finansinės paramos lėšos) bei įsiskolinimams dengti.

32. Nepedagoginių ir pedagoginių darbuotojų pareiginės algos pastoviosios dalies koeficietai:

Teisinis pagrindas. Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 2017 m. sausio 17d. Nr. XIII-198, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 9 straipsnio, 1, 2, 3, 4 ir 5 priedų pakeitimo įstatymo 2018 m. gruodžio 11 d. Nr. XIII-1712, Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo Nr. XIII-198 pakeitimo įstatymas 2019 m. gruodžio 5 d. Nr. XIII-2606, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1, 5, 7, 9, 10, 11, 12, 16 straipsnių ir 1, 2, 3, 4, 5 priedų pakeitimo įstatymo 2020 m. gruodžio 23 d. Nr. XIV-127.

**VADOVŲ PAVADUOTOJŲ ŪKIO REIKALAMS PAREIGINĖS ALGOS PASTOVIOSIOS DALIES KOEFICIENTAI (1 priedas)**

|  |  |  |
| --- | --- | --- |
| Valstybės ar savivaldybių įstaigų grupė | Vadovaujamo darbo  patirtis  (metais) | vadovų pavaduotojų |
| II  nuo 51 iki 200 pareigybių | iki 5 | 6,2-12,3 |
| nuo daugiau kaip 5 iki 10 | 6,3-12,5 |
| daugiau kaip 10 | 6,4-12,7 |

*Priedo pakeitimai:*

*2020 m. gruodžio 23 d. Nr. XIV-127*

**A IR B LYGIO SPECIALISTŲ PAREIGINĖS ALGOS PASTOVIOSIOS DALIES KOEFICIENTAI (3 priedas)**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 5-8,4 | 5,1-9,4 | 5,2-10,5 | 5,3-11,6 |
| B lygis | 4,6-8,1 | 4,7-8,2 | 4,8-8,4 | 4,9-8,9 |

*Priedo pakeitimai:*

*2020 m. gruodžio 23 d. Nr. XIV-127*

**KVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI (4 priedas)**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| C lygis | 4,2-5,9 | 4,3-6 | 4,4-6,2 | 4,5-7,8 |

*Priedo pakeitimai:*

*2020 m. gruodžio 23 d. Nr. XIV-127*

Pareiginės algos pastoviosios dalies koeficientai dėl veiklos sudėtingumo mokytojo padėjėjams, auklėtojo padėjėjams ir naktinėms auklėms didinami 5-10 procentų (Mokytojo padėjėjo pareigybės aprašo 51 punktas, Auklėtojo padėjėjo pareigybės aprašo 46 punktas, Naktinės auklės pareigybės aprašo 50 punktas).

D lygio (darbininkų) pareiginės algos pastovioji dalis nustatoma minimalios mėnesinės algos dydžio.

**ĮSTAIGOS VADOVŲ PAVADUOTOJŲ UGDYMUI PAREIGINĖS ALGOS PASTOVIOSIOS DALIES KOEFICIENTAI(5 priedo VIII skyrius )**

Mokyklų vadovų pavaduotojų ugdymui pareiginės algos pastoviosios dalies koeficientai (43 punktas):

|  |  |  |  |
| --- | --- | --- | --- |
| Mokinių skaičius | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų pavaduotojų ugdymui, kuriems nesuteiktos vadybinės kvalifikacinės kategorijos | | | |
| iki 500 | 10,44 | 10,46 | 10,48 |

44.2.1. Pareiginės algos pastoviosios dalies koeficientai dėl veiklos sudėtingumo didinami 5-20 procentų.

*Priedo pakeitimai:*

*2020 m. gruodžio 23 d. Nr. XIV-127*

**MOKYTOJŲ DARBO APMOKĖJIMAS (5 priedo 1 skyrius)**

Šiame skyriuje nurodytų darbuotojų pareiginės algos pastoviosios dalies koeficientai:(1 punktas)

|  |  |  |  |  |  |  |  |
| --- | --- | --- | --- | --- | --- | --- | --- |
| Kvalifikacinė  kategorija | Pastoviosios dalies koeficientai (pareiginės algos baziniais dydžiais) | | | | | | |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 6,91 | 6,94 | 7,0 | 7,13 | 7,35 | 7,38 | 7,42 |
| Suteiktos kvalifikacinės kategorijos | | | | | | | |
| Mokytojas | 7,43 | 7,44 | 7,45 | 7,49 | 7,51 | 7,54 | 7,59 |
| Vyresnysis mokytojas |  | 7,6 | 7,63 | 7,67 | 7,97 | 8,01 | 8,05 |
| Mokytojas metodininkas |  |  | 8,12 | 8,27 | 8,53 | 8,57 | 8,62 |
| Mokytojas ekspertas |  |  | 9,24 | 9,39 | 9,63 | 9,67 | 9,71 |

*Nr XIII-2606 2019-12-05, paskelbta TAR 2019-12-19, i. k. 2019-20628*

2. Pareiginės algos pastoviosios dalies koeficientai dėl veiklos sudėtingumo mokytojams:

2.1. didinami 1–15 procentų:

**AUKLĖTOJŲ DARBO APMOKĖJIMAS**

Kuriems nesuteiktos kvalifikacinės kategorijos, pareiginės algos pastoviosios dalies koeficientai:(32 punktas)

| Pareigybė ir išsilavinimas | Turintiems iki 3 metų pedagoginio darbo stažą | Turintiems nuo 3 iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- | --- |
| Auklėtojas | 5,1 | 5,2 | 5,25 | 5,3 |

Kuriems suteiktos kvalifikacinės kategorijos, pareiginės algos pastoviosios dalies koeficientai:(32punktas).

| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- |
| Auklėtojas | 5,4 | 5,45 | 5,5 |
| Vyresnysis auklėtojas | 5,6 | 5,65 | 5,7 |
| Auklėtojas metodininkas | 5,75 | 5,8 | 5,85 |
| Auklėtojas ekspertas | 5,95 | 6,02 | 6,17 |

*Priedo pakeitimai:*

*2020 m. gruodžio 23 d. Nr. XIV-127*

Pareiginės algos pastoviosios dalies koeficientai dėl veiklos sudėtingumo didinami 5-20 procentų.(33.1.2. punktas)

**III SKYRIUS**

**MOKYTOJŲ, DIRBANČIŲ PAGAL PRIEŠMOKYKLINIO UGDYMO PROGRAMĄ, PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

Šiame skyriuje nurodytų darbuotojų pareiginės algos pastoviosios dalies koeficientai:(18 punktas)

| Kvalifikacinė kategorija | Pastoviosios dalies koeficientai (pareiginės algos baziniais dydžiais) | | | | | | | | | |
| --- | --- | --- | --- | --- | --- | --- | --- | --- | --- | --- |
| pedagoginio darbo stažas (metais) | | | | | | | | | |
| iki 2 | nuo daugiau kaip  2 iki 5 | nuo daugiau  kaip 5 iki 10 | | nuo daugiau  kaip 10 iki 15 | nuo daugiau  kaip 15 iki 20 | | nuo daugiau  kaip 20 iki 25 | | daugiau  kaip 25 |
| Nesuteiktos kvalifikacinės kategorijos | | | | | | | | | | |
| Mokytojas | 6,91 | 6,94 | 7,0 | | 7,13 | 7,35 | | 7,38 | | 7,42 |
|  |  | | | | | | | | | |
|  | iki 2 | nuo daugiau kaip  2 iki 5 | nuo daugiau  kaip 5 iki 10 | | nuo daugiau  kaip 10 iki 15 | nuo daugiau  kaip 15 iki 20 | | nuo daugiau  kaip 20 iki 25 | | daugiau  kaip 25 |
| Suteiktos kvalifikacinės kategorijos | | | | | | | | | | |
| Mokytojas | 7,43 | 7,44 | 7,45 | | 7,49 | 7,51 | | 7,54 | | 7,59 |
| Vyresnysis mokytojas |  | 7,6 | 7,67 | | 7,97 | 8,01 | | 8,05 | | 8,05 |
| Mokytojas metodininkas |  |  | 8,12 | | 8,27 | 8,53 | | 8,57 | | 8,62 |
| Mokytojas ekspertas |  |  | | 9,24 | 9,39 | | 9,63 | | 9,67 | 9,71 |

*Priedo pakeitimai:*

*2020 m. gruodžio 23 d. Nr. XIV-127*

Pareiginės algos pastoviosios dallies koeficientai dėl veiklos sudėtingumo didinami 5-20 procentų.(19.2.2. punktas)

**LOGOPEDŲ DARBO APMOKĖJIMAS (5 PRIEDAS IV SKYRIUS)**

Kuriems nesuteiktos kvalifikacinės kategorijos, pareiginės algos pastoviosios dalies koeficientai:(23punktas)

| Pareigybė ir išsilavinimas | Turintiems iki 3 metų pedagoginio darbo stažą | Turintiems nuo 3 iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- | --- |
| Specialusis pedagogas, logopedas, surdopedagogas, tiflopedagogas | 5,2 | 5,46 | 5,7 | 6,0 |

| Kuriems suteiktos kvalifikacinės kategorijos, pareiginės algos pastoviosios dalies koeficientai:(22punktas)Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- |
| Specialusis pedagogas, logopedas,surdopedagogas, tiflopedagogas | 5,47 | 5,8 | 6,02 |
| Vyresnysis specialusis pedagogas , vyresnysis logopedas, vyresnysis surdopedagogas, vyresnysis tiflopedagogas | 6,16 | 6,23 | 6,45 |
| Specialusis pedagogas metodininkas , logopedas metodininkas, surdopedagogas metodininkas, tiflopadagogas metodininkas | 6,6 | 6,77 | 6,92 |
| Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas | 7,38 | 7,46 | 7,7 |

*Priedo pakeitimai:*

*2018 m. gruodžio 11 d. Nr. XIII-1712*

Pareiginės algos pastoviosios dalies koeficientai didinami 5 procentais (24.1.1 punktas)

**PSICHOLOGŲ IR SOCIALINIŲ PEDAGOGŲ DARBO APMOKĖJIMAS( 5 priedo V SKYRIUS)**

Kuriems nesuteiktos kvalifikacinės kategorijos, pareiginės algos pastoviosios dalies koeficientai (28punktas):

|  |  |  |  |  |
| --- | --- | --- | --- | --- |
| Pareigybė | Turintiems iki 3 metų pedagoginio darbo stažą | Turintiems nuo 3 iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Socialinis pedagogas | 5,38 | 5,67 | 5,87 | 5,95 |

*Priedo pakeitimai:*

*2018 m. gruodžio 11 d. Nr. XIII-1712*

Kuriems suteiktos kvalifikacinės kategorijos, pareiginės algos pastoviosios dalies koeficientai (28punktas):

|  |  |  |  |
| --- | --- | --- | --- |
| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Socialinis pedagogas, ketvirtos kategorijos psichologas | 5,89 | 6,06 | 6,13 |
| Vyresnysis, socialinis pedagogas, trečios kategorijos psichologas | 6,55 | 6,63 | 6,83 |
| Socialinis pedagogas metodininkas, antros kategorijos psichologas | 7,14 | 7,29 | 7,48 |
| Socialinis pedagogas ekspertas, pirmos kategorijos psichologas | 7,93 | 8,13 | 8,28 |

*Priedo pakeitimai:*

*2018 m. gruodžio 11 d. Nr. XIII-1712*

Pareiginės algos pastoviosios dalies koeficientai dėl veiklos sudėtingumo didinami 5-20 procentų. (29.1.1 punktas)

**BIBLIOTEKOS VEDĖJOS DARBO APMOKĖJIMAS( 5 priedo VII SKYRIUS)**

|  |  |
| --- | --- |
| Pedagoginio darbo stažas (metais) | Pastoviosios dalies koeficientai |
| iki 10 | 5,95 |
| nuo daugiau kaip 10 iki 15 | 6,65 |
| daugiau kaip 15 | 7,35 |

*Priedo pakeitimai:*

*2019 m. gruodžio 5 d. Nr. XIII-2606*

Pareiginės algos pastoviosios dalies koeficientai dėl veiklos sudėtingumo didinami 5-10 procentų. (40.1.1 punktas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_